ऑनलाइन कृषि उपज बेचने में किसानों ने नहीं दिखाई रुचि
ऑनलाइन उपज बेचने की योजना प्रचार के अभाव में दम तोड़ रही है। कृषि उपज मंडी में स्थापित राष्ट्रीय बाजार कार्यालय में 8 महीने में 807 किसान व 683 व्यापरियों ने पंजीयन कराया है। इस दौरान चना जिंस के अलावा अन्य उपज का ट्रेड शुरू नहीं हुआ है। जिसके कारण कई किसानों को इसके बारे में कोई जानकारी नहीं है।
कृषि उपज मंडी के राष्ट्रीय कृषि बाजार से जुड़ने के बाद ऑनलाइन खरीदी सही तरीके से शुरू नहीं हो सकी है। सरकार की मंशा थी किसान राष्ट्रीय कृषि बाजार के माध्यम से देशभर में जहां भी अच्छे दाम मिलेंगे उस व्यापारी को उपज बेच सकेंगे। इससे भाव में गड़बड़ी अौर स्थानीय व्यापारियों की मनमानी पर भी लगाम लगेगी। मंडी में प्रतिदिन 5 हजार किसान उपज लेकर आते हैं। इस बार उपज के दाम और क्वालिटी को लेकर किसान व व्यापारियों के बीच विवाद की स्थिति बनती है।
कर रहे जागरूक- राष्ट्रीय कृषि बाजार, कृषि उपज मंडी एनालिस्ट राजेंद्र गोदावत ने बताया ऑनलाइन कृषि बाजार में किसानों से चना फसल की खरीदी की जा रही है। किसान और उपज खरीदने वाले व्यापारी के नाम की जानकारी ऑनलाइन कृषि बाजार में अपलोड करने के साथ किसानों को इससे जुड़ने के लिए जागरूक किया जा रहा है।
कृषि बाजार में उपज बेचने के लिए यह होना था
राष्ट्रीय कृषि बाजार से जुड़ने के बाद यह आॅफ लाइन नीलामी से होने वाली समस्या को खत्म किया जाना था।
कम्प्यूटर सिस्टम से पोर्टल पर उपज के दाम अपडेट किए जाने थे।
एलईडी पर व्यापारी और किसान देशभर की मंडियों के दाम और किस्म दिखाई जानी थी।
जब भी कोई किसान फसल लाएगा, उसे अपना नाम, पता बताना के बाद पोर्टल पर सर्चिंग में नाम सामने आया तो उसकी उपज ई-ऑक्शन में रखी जानी थी। ऐसे में व्यापारी मंडी टैक्स की चोरी भी नहीं कर पाएंगे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva